2026 жылғы қаңтар-қыркүйек айларындағы 
Қостанай облысының машина жасау саласы бойынша ақпарат

2026 жылғы 1 қазандағы жағдай бойынша облыстың машина жасау саласында 51 кәсіпорын жұмыс істейді, оның ішінде 44 шағын, 4 орта және            3 ірі кәсіпорын («СарыарқаАвтоПром» ЖШС, «АгромашХолдинг KZ» АҚ, «KIA Kazakhstan» ЖШС) бар. Аталған кәсіпорындарда 7 мыңнан астам адам еңбек етеді.
Қостанай облысының машина жасау саласында «СарыарқаАвтоПром» ЖШС, «KIA Kazakhstan» ЖШС (автомобильдер өндіру), «АгромашХолдинг KZ» АҚ (қозғалтқыштарға арналған жинақтаушы бөлшектерді (тораптар мен бөлшектер) өндіру, комбайндар мен тракторларды құрастыру, ауыл шаруашылығы техникасына арналған қосалқы бөлшектерді өндіру), «Қостанай агромеханикалық зауыты» ЖШС (ауыл шаруашылығы техникасына арналған қосалқы бөлшектерді өндіру), «Қостанай трактор зауыты» ЖШС, «Машина жасау зауыты – МТЗ Қазақстан» ЖШС (тракторлар өндіру), «Дон Мар» ЖШС (тіркемелі дестелегіш жаткалар өндіру), «Tehnopark KZ» ЖШС және басқа да кәсіпорындар жұмыс істейді.
2026 жылғы қаңтар-қыркүйек айларында облыстың өңдеу өнеркәсібі құрылымындағы машина жасау саласының үлесі 50,0%-ды құрады.
Осы кезеңде облыстың машина жасау кәсіпорындары 868,0 млрд. теңгенің өнімін өндірді. Нақты көлем индексі 110,1%-ды құрады.
Өндірілген өнім көлемінде автомобильдер өндірісі 13,7%-ға, комбайндар өндірісі 78,9%-ға, жаткалар өндірісі 22,1%-ға өсті.
Тракторлар өндірісі 19,5%-ға төмендеді.

